als_Latn dik_Latn sag_Latn
Asport – Legjenda gjermane Miroslav Klose i ka dhënë lamtumirën kombëtares. Sulmuesi i Lazios, i cili theu këtë botëror rekordin e Ronaldos duke arritur 16 gola të shënuar në 4 botërorë të luajtur, ka vendosur t’i japë fund futbollit të përfaqësueseve. Ky vendim i 36 vjecarit vjen si përmbyllja më e mirë, me një rekord dhe me titullin kampion Bote të shënuar tashmë pas kaq shumë përpjekjesh dhe sfidash të humbura.
“Të fitoja Kupën e Botës ishte një ëndërr e realizuar për mua” – tha Klose për Goal.com – “Kam kaluar shkëlqyeshëm me kombëtaren dhe kam shijuar momente të paharrueshme. Nuk kishte mënyrë më të mirë për mua për ta përmbyllur kohën time me përfaqësuesen sesa të fitoja një Kupë Bote. Suksesi i skuadrës ka qenë gjithmonë parësor për mua. Arritëm atë objektiv që kishim deklaruar, Kupën!”
Sulmuesi gjerman, i cili realisht ka kombësi polake, e mbyll karrierën e përfaqësueses me 71 gola të shënuar, më shumë se kushdo tjetër lojtar që ka mbajtur veshur fanellën e kombëtares.
“S’kam pasur në mendje kurrë rekordet por sesi e si të ndihmoja skuadrën. Për cdo sukses u detyrohem shokëve të mi të skuadrës, ndaj dua t’i falënderoj ata.” – citohet Klose nga Goal.com.
Legjenda e sulmit gjerman ka luajtur katër botërore (2002-06-10-14) duke shënuar tek të katërt si dhe ka marrë pjesë në tre evropiane (2004-08-12). Ai bëhet lojtari kyç i dytë, pas kapitenit Lahm, që largohet nga kombëtarja.
You must be logged in to post a comment Login
als_Latn als_Latn als_Latn als_Latn als_Latn eng_Latn